Hulusi Hako

Hulusi Hako (Delvinë, 10 tetor 1930) publicist shqiptar, shumë veprues për propagandën antifetare para dhe pas Revolucionit Kulturor, promotor i ateizmit shkencor. Kryetar i Shoqatës Atdhetare për Identitet dhe Bashkim Kombëtar.

 Biografia 
U lind më 10 tetor të vitit 1930, në Delvinë. Shkollën fillore e përfundoi në qytetin e lindjes, ndërsa atë unike në gjimnazin “Asim Zeneli”, në Gjirokastër. Kreu studimet universitare në Universitetin “Lomonosov” në Moskë, për filozofi në vitet 1952–1958. Po ne vitin ´58, ai mbrojti diplomën me temë: “Roli reaksionar i islamizmit në Shqipëri”. Kthehet në atdhe dhe e emëruan pedagog në Universitetin e Tiranës, ku dha lëndën e materializmit dialektik.

Para dhe pas Revolucionit Kulturor 1967, ishte një nga propaganduesit e filozofisë ateiste dhe ndihmoi në lëvizjen e kohës kundër besëtytnive fetare dhe kulteve të besimit. Hulusi Hako është autor i një mori shkrimesh propagandistike antifetare dhe librash të kësaj fushe (të paprecedent edhe në botë) si: “PPSH mbi fenë dhe ateizmin shkencor” botuar në vitin 1967, “Akuzojmë fenë” botuar një vit më vonë. “Gruaja dhe fëmija, viktimat më të ndjeshme të ideologjisë fetare” që pa dritën e botimit në vitin 1969, “Gjyq Zotit”, viti 1972, skenar dokumentar “E vërteta mbi fenë” viti 1974. Në këtë periudhë mbrojti doktoraturën me temë: “Vija politike dhe përvoja e PPSH për edukimin ateist shkencor të popullit” viti 1978, “Ateizmi shkencor” viti 1983, “Vatikani paraziti shekullor i planetit” viti 1984, “Folklori, zëri i gjallë i kombit kundër fesë” viti 1986.

 Botime https://www.bksh.al/search/Hulusi%20Hako/ 
 Feja e parë nën dritën e shkencës - 1962
 Akuzojmë fenë - 1968
 Katëgoroume të threskeia : Metaphrasë N. H. Gine. - 1969
 Gjygj zotit - 1972
 Mbi përvojën e luftës kundër fesë në R.P.S.SH. : Kumtesë : Konferenca kombëtare për problemet e ndërtimit socialist. Nëntor, 1979, Sesioni C. - 1979
 Ateizmi shkencor - 1983
 Paraziti shekullor i planetit : Vatikani pa maskë : material në ndihmë të lektorit - 1984
 Universiteti i blertë : 1951-2001, (bashkautor) - 2001
 Flet Xhon Lok! : mbi tolerancën në përmbajtjen dhe raportet midis politikës, ligjit, kulturës, ateizmit dhe fesë sot në botë, nën dritën e veprës së tij "Letër për tolerancën" : esse-homazh filozofit të shquar anglez, në 300 vjetorin e vdekjes - 2005
 Shteti kombëtar, aspiratë shekullore e shqiptarëve - 2010
 Ç'na mësojnë tekstet shkollore për kombin? : shënime kritike për disa tekste të lëndëve shoqërore në kuadrin e projektit të IIKSh-së - 2011
 Jo më me " Historiografi shqiptare " në optikën e autorëve serbo- sllavë : polemikë mes kolegësh - 2011
 Aspekte të identitetit kombëtar mbi idenë shqiptare "Tjetër është kombësia, tjetër feja" : konferenca vjetore, Vlorë 26-27 nëntor 2012 - 2012
 Kosova - ëndrra ime - 2012
 Anti-Zot : mbi standardet optimale të statusit të Bashkësive fetare në demokracinë moderne - 2013
 Feja në sociologji : vështrim kritik - 2014
 Eros - 2021
 Gëzuar Kinë - 2024

 Referime 

Kategoria:Biografi shqiptare
Kategoria:Njerëz nga Delvina
Kategoria:Mësues shqiptarë
Kategoria:Njerëz që jetojnë
Kategoria:Lindje 1930